หุ้นโดด ปิดเช้า บวก 10.69 จุด
หุ้นไทยวันที่ 2 พ.ย. ปิดตลาดที่ 1,308.68 จุด เพิ่มขึ้น 10.69 จุด  มูลค่าการซื้อขาย 16,732.89 ล้านบาท
2 พ.ย. 2555

หุ้นไทยวันที่ 2 พ.ย. ปิดตลาดที่ 1,308.68 จุด เพิ่มขึ้น 10.69 จุด  มูลค่าการซื้อขาย 16,732.89 ล้านบาท 
ดัชนีตลาดหลักทรัพย์แห่งประเทศไทย วันที่ 2 พ.ย. กระโดดขึ้นตั้งแต่เปิดตลาด โดยขึ้นไปถึง 1,311.39 จุด และสามารถทรงตัวเหนือ 1,300 จุดได้ตลอดทั้งการซื้อขายในภาคเช้า จนกระทั่งปิดตลาดที่ 1,308.68 จุด เพิ่มขึ้น 10.69 จุด หรือ 0.82% มูลค่าการซื้อขาย 16,732.89 ล้านบาท 
บริษัทหลักทรัพย์ (บล.) เคจีไอ (ประเทศไทย) ระบุว่า ตลาดขึ้นไปซื้อขายเหนือ 1,300 จุดอีกครั้ง หลังต่างชาติสร้างเซอร์ไพรส์กลับมาซื้อหนักวานนี้ และจิตวิทยาหุ้นต่างประเทศค่อนข้างดีหลังจากสหรัฐฯ รายงานตัวเลขเศรษฐกิจที่ให้แนวโน้มเชิงบวกต่อเศรษฐกิจไตรมาส 4 
อย่างไรก็ตาม บล.เคจีไอ (ประเทศไทย) เตือนนักลงทุนว่า ไม่ควรตามเทรดหุ้นหลัก (เช่น ธนาคาร และ สื่อสาร) ในวันนี้ เนื่องจากยังมีความเสี่ยงที่ข่าวบวกต่างๆ จะเกิดขึ้นเพียงวันเดียว โดยแนะให้ติดตามยอดซื้อขายของต่างชาติในวันนี้ว่ายังซื้อต่อหรือไม่ และตามตัวเลขจ้างงานและการว่างงานสหรัฐฯ ในคืนวันนี้ว่ายืนยันการฟื้นตัวหรือไม่ก่อน 
"กลยุทธ์หลักๆ จึงยังเน้นหุ้นรายตัวที่แนวโน้มกำไรไตรมาส 3 แข็งแกร่ง และมีภาพของการฟื้นตัวต่อไปในไตรมาส 4" บล.เคจีไอ (ประเทศไทย) แนะนำ 
หลักทรัพย์ที่มีมูลค่าซื้อขายสูงสุด 5 อันดับPTT มูลค่า 1,254.50 ล้านบาท ปิดที่ 322.00 บาท +4.00 บาท หรือ +1.26% ADVANC มูลค่า 1,038.22 ล้านบาท ปิดที่ 189.50 บาท -2.50 บาท หรือ -1.30% JAS มูลค่า 718.22 ล้านบาท ปิดที่ 5.00 บาท +0.10 บาท หรือ +2.04%SCC มูลค่า 702.13 ล้านบาท ปิดที่ 398.00 บาท +9.00 บาท หรือ +2.31% CIMBT มูลค่า 507.84 ล้านบาท ปิดที่ 2.72 บาท +0.18 บาท หรือ +7.09%